OpenLLM-France/wikimedia huggingface dataset:
# Troad pegativel

Er yezhoniezh e vez implijet an termen troad pegativel (saoz.: pegative case) evit komz eus un droad a dalvez da verkañ graer yezhadurel un ober gant un arguzenn o klotaat gant ur gouzañver dativel-heñvel, da lâret eo e talvez da verkañ graer ur verb tranzitivel gantañ ul levezon gwan war an ar gouzañver.
Kinniget e oa vbet an droad-mañ gant ar yezhonour danek Søren Wichmann evit komz eus rannyezh Azoyú an tlapanekeg (Me'phaa/Tlapanec), a-hervez ar yezh nemeti ar bed implijet ganti an droad-mañ. Wichmann a displegas orin an termen evel-hen:
   […] based ‘Pegative’ on the Greek πηγή, which means ‘origin, source, emanation, etc.’ to provide a name for a case that proto-typically refers to a giver as opposed to a recipient".

## Notennoù:

* ↑ Wichmann (2005), p.16.

## Mammennoù:

* Wichmann, Søren (2005). "Tlapanec Cases" (PDF) in Conference on Otomanguean and Oaxacan Languages, March 19-21, 2004. Rosemary Beam de Azcona and Mary Paster (eds.) Report 13, Survey of California and Other Indian Languages: pp.133-145, Berkeley CA: University of California at Berkeley. Retrieved on 2007-03-12.
g • ka • keTroadoù yezhadurel :
Troadoù :
# Troad ornativel

Er yezhoniezh e vez implijet an termen troad ornativel (saoz.: ornative case) evit komz eus un droad a dalvez da verkañ perzh un dra bennak, o klotaat mui-pe-vui gant an araogenn "gant" e brezhoneg.
Un droad ral eo homañ, implijet gant al doumeg, merket gant al lostger "-mi", da skouer:
    kaer dremm$_{ORNATIVEL}$ eo
    "Ur c'haer a dremm en deus"
    speredegezh$_{ORNATIVEL}$ fin te
    "Nag un den speredeg a zo ac'hanout!"

## Mammennoù:

* van Driem, George. (1993). A Grammar of Dumi. Berlin; New York: Mouton de Gruyter

## Levrlennadur:

* Katamba, Francis (2004) Morphology: Critical Concepts in Linguistics, Taylor & Francis
g • ka • keTroadoù yezhadurel :
Troadoù :
# Troad partitivel

Er yezhoniezh e vez implijet an termen troad partitivel pe troad-rannañ (saoz.: partitive case) evit komz eus un droad yezhadurel pennañ a dalvez da verkañ ur fed pe un ober amdelosel. da lâret eo diglok, hep identelezh resis pe hep disoc'h resis.
Implijet e vez an droad-mañ gant ar yezhoù finnek-ougrek, da skouer:
    Troad akuzativel
       luen kirjan' ("(Peur)lenn a rin al levr (a-bezh)")
    Troad partitivel
       luen kirjaa -> ("Emaon o lenn ul levr": diachu an ober)
    Troad nominativel
       onko teillä kirjat? ("Ha ganit emañ al levrioù (resis)?")
    Troad partitivel
       onko teillä kirjoja? ("Ha levrioù 'zo ganit": ne vern pe re)

## Gwelit ivez:

* Teloselezh
g • ka • keTroadoù yezhadurel :
Troadoù :
# Troad lativel

Er yezhoniezh e vez implijet an termen troad lativel (saoz.: lative case) evit komz eus un droad lec'hiañ a dalvez da verkañ ar fed ma'c'h a un den pe un dra bennak war-du ul lec'h, o klotaat mui-pe-vui gant an araogennoù "da" pe "davet" e brezhoneg.
Implijet e vez gant ar yezhoù ouralek, en o zouez ar finneg, an erzyeg, ar mokcheg hag an tcheremiseg, da skouer e finneg gant adverbioù resis, merket gant al lostger "-s" (bremañ avat e vez implijet en he lec'h troadoù all peurliesañ en degouezhioù all gante an hevelep ster):
    alas ("d'an traoñ")
    kauemmas ("(o vont) pelloc'h/o pellaat")
    pois ("(o) loc'hañ")
    rannemmas ("davet an aod")
Implijet e vez ivez, peurliesañ a-gevret gant troadoù all, gant ar yezhoù bizkaokazek, en o zouez an tsezeg hag ar bejteg, da skouer e tsezeg:
    Кидбā ужихъор кIетIу биквархо. kidb-āuži-qo-rkʼetʼub-ikʷa-r-xo plac'h:OBL-ERGpaotr-PERC'HEN-DAT/LATkazh::ABSIII-see-ARBENN-BREMAÑ "Ar plac'h a diskouez ar c'hazh d'ar paotr"
Implijet e vez an dativel/lativel da verkañ ar fed m'emeur perc'hen war un dra bennak dre ma vank ar verb "kaout" (kv. "bezañ gant" e brezhoneg), da skouer:
    Кидбехъор кIетIу зовси. kidbe-qo-rkʼetʼuzow-si plac'h:OBL-PERC'HEN-DAT/LATkazh:ABSbezañ:TREMENET "Ar plac'h a oa ganti ur c'hazh/Ur c'hazh en doa ar plac'h"
g • ka • keTroadoù yezhadurel :
Troadoù :
# Troad oblikel

Er yezhoniezh e vez implijet an termen troad oblikel (saoz.: oblique case; e latin: casus generalis) pe troad amskouer evit komz eus un droad yezhadurel disheñvel hec'h arc'hwel pe arc'hwelioù diouzh hini an nominativ (hag ar vokativ), da lâret eo un droad a dalvez peurliesañ da verkañ renadenn ur verb tranzitivel pe implijet stag ouzh un araogenn.
Implijet e vez an droad-mañ gant an hindeg-ourdoueg da skouer.
E pourepetchaeg (purepecha) e vez implijet un droad oblikel rik a dalvez da verkañ koulz ar renadenn eeun hag ar renadenn dieeun (meket gant al lostger "-ni" - implijet hervez ma vez bev an daveenn pe get ivez), disheñvel d'o zro diouzh merkadur ar rener (nominativ: merk mann), da skouer:
    Pedru ixe-x-ti Maria-ni "Pêr a wel Maria"
    Pedru intsïkurhi-x-ti Maria-ni ma karakata "Pêr a ro ul levr da Varia"
    Nanaka pyá-ku-a-x-ti ama-mpa-ni tsïtsïki-icha-ni "Ar plac'h a bren bleunioù evit he mamm"
Peurliesañ e vez enebet ar steudadur morfologel-kevreadurezhel nominativel-akuzativel implijet gante an droad oblikel (d.l.e. nann-nominativel) ouzh ar steudadur ergativel-absolutivel. Bez' ez eus yezhoù ergativel-absolutivel avat implijet gante ivez an droad oblikel, dreist-holl yezhoù kaokazek ar gwalarn, en o zouez an adigeg hag an oubic'heg.

## Mammennoù:

* ↑ Camoreau, Claudine (2003) Parlons purepecha. Une langue de Mexique, Pariz: L'Harmattan. ISBN 2-7475-4357-9

## Gwelit ivez:

* Troad akuzativel
g • ka • keTroadoù yezhadurel :
Troadoù :
# Troad orientativel

Er yezhoniezh e vez implijet an termen troad orientativel (saoz.: orientative case) evit komz eus un droad a dalvez da verkañ ar fed m'emañ un dra bennak pe un den bennak o vont war-du un den pe un dra bennak all, o klotaat mui-pe-vui gant "war-du" e brezhoneg.
Implijet e vez an droad-mañ gant ar manchoueg, merket gant al lostger "-ru", da skouer.
g • ka • keTroadoù yezhadurel :
Troadoù :
# Troad komparativel

Er yezhoniezh e vez implijet an termen troad komparativel (saoz.: comparative case) pe troad keñveriañ evit komz eus un droad a dalvez da lakaat un dra keñver-ouzh-keñver gant un dra bennak all, o klotaat mui-pe-vui gant an araogenn "evel" e brezhoneg.
Implijet e vez gant an tcheremiseg, merket gant al lostger "-ла" (-la), da skouer:

## Mammennoù:

Зорина, З. Г., Г. С. Крылова, and Э. С. Якимова. Марийский язык для всех, ч. 1. Йошкар-Ола: Марийское книжное издательство, 1990;
g • ka • keTroadoù yezhadurel :
Troadoù :
# Troad lokativel

Er yezhoniezh e vez implijet an termen troad lokativel, lokativ, tro-lec'hiad pe tro belec'h (saoz.: locative case) pa vez anv eus un droad-lec'hiañ a dalvez da verkañ al lec'h m'en em gav un den pe un dra bennak en un doare resis pe resisoc'h, o klotaat mui-pe-vui gant an araogenn "e(n)" e brezhoneg.

## Yezhoù skouer

Implijet e vez an droad lokativel gant meur a familh-yezhoù dre ar bed, da skouer:

#### Latin

Ne veze implijet nemeur an droad lokativel e latin, hogozik atav gant anvioù kêrioù hag un nebeud anvioù-lec'h all, hag en degouezhioù all e veze implijet an droad ablativel en he lec'h peurliesañ, da skouer:
    Athenae (nominativel: "Aten") → Athenis ("en Atena")
    Eboracum ("York") → Eboraci ("e York")
    domus ("ti") → domī ("er gêr")
    humus → humī ("war an douar")
    rūs → rūrī ("war ar maez")

#### Yezhoù slavek

E gwirionez e klota an droad lokativel gant an droad araogennek er yezhoù slavek peurliesañ, da skouer:
* E ruseg:
    в библиотеке (v biblioteke)
    "el levraoueg"
A-wezhoù, avat, ec'h implijer un droad lokativel rik, diheñvel an dibenn a glotae ganti diouzh hini an droad araogennek, keñveriit:
* Troad lokativel rik
    лежать в снегу́ (lejaty v snegou)
    "en em ledañ en erc'h"
* Troad araognnek:
    думать о снеге (doumaty o snege)
    "soñjal en (=diwar-benn) erc'h"

#### Armenieg

En armenieg e vez merket an droad lokativel gant al lostger "-ում" (-um), da skouer:
    համալսարանը (hamsalaranə: nominativel: "ar skol-veur") → համալսարանումը (hamalsaranumə: lokativel: "er skol-veur")
    ճաշարան (tchacharan: nominativel: "un ti-debriñ") → ճաշարանում (chasharanum: lokativel: "en ti-debriñ")

#### Yezhoù turkek

Implijet e vez an droad lokativel gant yezhoù turkek 'zo, en o zouez an ouzbekeg hag an turkeg, da skouer:
* E turkeg, merket gant al lostger "-de/-te"/"-da/-ta":
    elim ("ma dorn") → elimde ("em dorn")

#### Yezhoù finnek-ougrek

Implijet e vez an droad lokativel gant yezhoù finnek-ougrek 'zo, en o zouez ar samieg hag an hungareg, da skouer:
* E samieg Inari, merket gant al lostger "-st":
    kyeleest ("er yezh")
    kieđast ("en dorn")
* En hungareg, merket gant al lostger "-t/-tt)", implijet gant un nebeud anvioù kêrioù nemetken, implijet en degouezhioù all an droad inesivel pe an droad superesivel en e lec'h:
    Győr (nominativel) → Győrött (pe inesivel: Győrben)
    Pécs (nominativel) → Pécsett (pe troad superesivel: Pécsen)
    amott ("el lec'h-hont" = "du-hont")

#### Yezhoù algonkek

Implijet e vez an droad lokativel gant ar yezhoù algonkek, da skouer:
* E montagneg (innu-aimun), merket gant al lostger "-(i)t":
    shipu ("ster") → shipit ("er ster"/"war vord ar ster")
    katshishkutamatsheutshuap ("skol") → katshishkutamatsheutshuapit ("er skol")
    nuitsheuakan ("ma keneil") → nuitsheuakanit ("e ti ma c'heneil")
    nipi ("dour") → nipit ("en dour")
    utenau ("kêr") → utenat ("e kêr")

## Levrlennadur

* Buck, Carl Darling (1933). Comparative Grammar of Greek and Latin. Chicago, Illinois : The University of Chicago Press.
g • ka • keTroadoù yezhadurel :
Troadoù :
# Troad nominativel

Er yezhoniezh e vez implijet an termen troad nominativel, nominativ, tro-envel pe tro-anviñ (saoz.: nominative case) pe a-wezhoù ivez troad renerel (saoz.: subject case) evit komz eus un droad yezhadurel pennañ a dalvez da verkañ arc'hwelioù kevreadurezhel resis er frazenn, d.l.e arguzennoù resis.
Merket e vez gant an nominativ graer ("A") ur verb tranzitivel pe rener ur verb amdranzitivel ("S") en tu-gra pe c'hoazh ar renadenn-c'houzañv ("P") en tu-gouzañv.

## Er yezhoù nominativel-akuzativel

En un doare rik e vez implijet an nominativ, enebet ouzh an akuzativ, gant ar yezhoù nominativel-akuzativel. Peurliesañ eo an nominativ an droad amverk, da skouer:

## Skouerioù

* En alamaneg:
    Das Kind spielt im Garten(nepreizh unander: "Ar bugel a c'hoari/a zo o c'hoari el liorzh")
    Die Kinder spielen im Garten (nepreizh liester: "Ar vugale a c'hoari/a zo o c'hoari el liorzh")
* E latin:
    lupus currit (gourel unander: "al/ul louarn a red/a zo o redek")
    Aquila volat (benel unander: "an/un erer a nij/a zo o nijal")
* E finneg:
    koirat olivat huoneessa (liester: "ar chas a oa e-barzh ar sal")
    huoneet olivat suuria (liester: "bras e oa ar salioù")
* E gresianeg a-vremañ:
    Αυτό το κρασί είναι καλό ("Ar gwin-mañ 'zo mat")
    Ο Γιάννης θα έρθει αύριο ("(Ar) Yann a deuio warc'hoazh")

## Er yezhoù aktivel-stadel

Implijet e vez ivez gant ar yezhoù aktivel-stadel (pe "nominativel-absolutivel") un droad heñvel-mik hec'h arc'hwel ouzh hini an nominativ er yezhoù nominativel-akuzativel, daoust ha ma vez merket an nominativ en degouezh-mañ.
Er yezhoù evel-hen e talvez an nominativ da verkañ rener ur verb tranzitivel ha graer a-ratozh ur verb amdranzitivel met ne vez ket implijet evit merkañ rener ur verb amdrazitivel dre degouezh/pe en desped dezhañ.
g • ka • keTroadoù yezhadurel :
Troadoù :
# Sequani

Ar Sequani, pe Sequaned, pe Sekwaned hervez ar peurunvan, a oa ur bobl c’halian diazezet e traoñiennoù ar stêrioù Arar (Saône) ha Doubs. Krediñ a ra lod e oa *Sequana anv kozh an Arar, ar memes anv evel anv kozh ar stêr Saena.
Rannet e oant diouzh an Helveti gant ar menezioù Jura ; er gwalarn dezho e oa al Lingones ; er c’hornôg dezho e oa annezet an Aedui, en tu all d’ar Saône. Hervez Caesar en em astenne o bro betek ar stêr Roen en hanternoz. Vesontio (Besançon hiziv) e oa o c’hêr-benn.
A-raok da Julius Caesar stagañ gant Brezel Galia, e oa kevredet ar Sequani gant an Arverni a-enep an Aedui. En o brezel a-enep an Aedui, e c’houlennjont harp digant ar Sueved, renet gant ar penn german Ariovistus. Treuziñ ar Roen a reas arme Ariovistus da zont d’o sikour e -71 ha trec’het e voe an Aedui. Rankout a reas ar Sequani avat lezel un tamm eus o bro, en hanternoz, gant ar Sueved. Gervel a rejont Caesar war o sikour. Gant an armeoù roman e voe argaset ar C’hermaned kuit e -58 hogen rediet e voe ar Sequani da rentañ o galloud d’an Aedui. Kement e voe hegazet ar Sequani gant an dra-se ma savjont a-du gant emsavadeg Verkingetorix e -52. Kemer a rejont perzh en emgann Alesia hag e drouziwezh ar pobloù galian.
Bro ar Sequani a voe lakaet e proviñs Gallia Belgica da gentañ hag e Germania Superior da c’houde. War-lerc'h e teuas, gant douaroù amezek, da vezañ ur broviñs roman anvet Sequania pe Maxima Sequanorum. Taget hag aloubet e voe Sequania diwezhatoc'h gant pobloù german evel ar Vandaled hag ar Vurgonded ha dont a reas da vezañ ul lodenn eus Rouantelezh Bourgogn.

## Notennoù

* ↑ Notennou diwar-benn ar Gelted koz, p. 194, p. 225
* ↑ Julius Caesar, De bello gallico, levrenn VI, 12
* ↑ Julius Caesar, De bello gallico, levrenn VII, 75.
# Septicflesh

Septicflesh a zo ur strollad death metal a orin eus Gres, a zo bet stummet e 1991.

## Izili
### Bremañ

* Sotiris Vayenas - gitar, kan (1990-2003, 2007-)
* Spiros "Seth" Antoniou - kan, gitar-boud (1990-2003, 2007-)
* Christos Antoniou - gitar (1990-2003, 2007-)
* Fotis Benardo - taboulinoù (2003, 2007-)

### Izili pedet

* Natalie Rassoulis - kan soprano (1997-1998)

### Izili en deroù

* Alexander Haritakis - gitar (2003)
* Akis "Lethe" Kapranos - taboulinoù (1990-2003)
* Kostas Savvidis - taboulinoù war al leurenn (1997-1998)
* George "Magus Wampyr Daoloth" Zaharopoulos - touchennaoueg (2001-2003)
* Bob Katsionis - touchennaoueg (2003)

## Pladennoù

* Temple of the Lost Race (EP, 1991)
* Mystic Places of Dawn (1994)
* Esoptron (1995)
* The Ophidian Wheel (1997)
* A Fallen Temple (1998)
* The Eldest Cosmonaut (EP, 1998)
* Forgotten Paths (Kendastumad, 1999)
* Revolution DNA (1999)
* Sumerian Daemons (2003)
* Communion (2008)
* The Great Mass (2011)
* Titan (2014)
* Codex Omega (2017)

## Liammioù diavaez

* Lec'hienn ofisiel
# Septimia Zenobia

Septimia Zenobia (Bath-zabbai he gwir anv) marvet e Tivoli e 275, a voe rouanez Palmira adal 267 hag eil gwreg roue Palmira Odaenathus (Udhayna).
Pa intañvezas e troas ar stad en ur rouantelezh dizalc'h hag ec'h anvas he mab Vaballathus da Augustus. Aloubiñ Egipt a reas ouzhpenn da greskiñ he rouantelezh.
Kregiñ a eure da ren ur politikerezh enebet ouzh ar Romaned, e-lec'h en em zerc'hel evel ur stad kevredet en impalaeriezh roman. Maouez a benn e oa en ober, hag a spered ivez el lennegezh hag en arzoù. En he lez e tegemere prederourien.
Aloubiñ a reas Egipt. E 270 e redias an impalaer Marcus Aurelius Claudius Gothicus da blegañ d'he galloud en un emglev ma'c'h anaveze stad nevez an traoù er Reter.

## Levrioù

* Zenobia. Il sogno di una regina d'Oriente , katalog an diskouezadeg er Palazzo Bricherasio e Torino (2002) ISBN 8843598430
# Sequals

Sequals zo ur gumun eus Italia, e Proviñs Pordenone, e rannvro Friuli-Venezia Giulia.
# Septimania

Septimania (Septimanie e galleg ; Septimània en okitaneg hag e katalaneg) zo ur vro a glot mui pe vui gant ar rannvro gozh Languedoc-Roussillon. Graet e voe gant an anv "Septimania" eus ar VI$^{vet}$ betek an IX$^{vet}$ kantved, dreist-holl.
Da vare ar Romaned e veze graet Gallia Narbonensis eus ar broviñs-se. Pa voe aloubet Galia gant ar pobloù german en em gavas e dalc'h ar Wizigoted adalek 462, da vare ar roue Teodorig II. En em astenn a rae Rouantelezh ar Vizigoted, da neuze, war Akitania ha war ul lodenn vras eus ledenez Iberia. Adalek ar mare ma voe aloubet Akitania gant Franked Hlodwig Iañ e 507, e voe graet gant an anv Septimania evit ar vro a oa chomet etre daouarn ar Wizigoted en hanternoz d'ar Pireneoù.
Pa voe aloubet ledenez Iberia gant ar Vuzulmaned (711-726) ez ejont betek Septimania. Rouantelezh a-bezh ar Wizigoted a gouezhas etre daouarn an Omeyaded.
Aloubet e voe Septimania gant ar Franked e 759 ha diwar neuze e voe graet Markizelezh Gotia pe Marz Gotia eus ar vro, a oa unan eus marzoù impalaeriezh ar Garolingidi.
# Septimius Severus

Septimius Severus (146-211), pe Lucius Septimius Severus Augustus e anv leun, a oa un impalaer roman hag a renas adal 193 betek e varv. Sevel a reas d'ar galloud goude marv an impalaer Pertinax e 193, e-pad Bloavezh ar Pemp Impalaer.

## E vuhez

Ganet e voe e 146 e Leptis Magna, 100 km er gevred da gêr Kartada, e proviñs roman Africa, war aod ar Mor Kreizdouar, en un tiegezh a renk uhel. Mab e oa da Publius Septimius Geta, a orin fenikian ha berber, ha da Fulvia Pia a orin italian. Marc'heien ha senedourien a oa bet er familh, tad e dad a oa bet prefed Leptis a-raok bout kentañ duumvir pa deuas ar geoded da vout trevadenn roman en amzer an impalaer Trajan.
Hervez Dion Cassius e oa bihan a vent, treudik, birvidik, ha tavedek. Komz a re latin gant pouez-mouezh punek e vro, ha brizhkredennus e oa.
E 172 e voe anvet da senedour gant an impalaer Marcus Aurelius. Prokonsul Tarraconense e voe entre 178 ha 180. E 190 e voe anvet da gonsul.
Dimezet e oa da Paccia Marciana, hogen mervel a reas digantañ. E 187 ec'h addimezas da Julia Domna, arabez eus Siria, a oa bet diouganet dezhi e timezje d'ur roue. Domna a oa merc'h d'un den pinvidik, Julius Bassianus, beleg meur Templ an Heol en Emesa. Daou vab o doe : L. Septimius Bassianus "Caracalla" ha Publius Septimius Geta.

### Brezel diabarzh (193-197)
#### Pertinax

D'an 31 a viz kerzu 192 e voe drouklazhet an impalaer Commodus gant iriennerien a ginnigas d'ar prefed Pertinaxkemer ar galloud, goude kinnig anezhañ d'ar bretorianed ha d'ar Sened. Ha Helvius Pertinax da reiñ un donativum d'ar bretorianed, hag ar sened da reiñ ar galloud dezhañ. Buan avat e welas e oa goullo arc'h an impalaeriezh ha klask a reas pellaat ar bretorianed diouzh ar galloud hag o lakaat da sentiñ ouzh reolennoù ar genurzh. Tri d'an 28 a viz Meurzh 193 e voe drouklazhet gant ur bagad pretorianed emsavet.

#### Trec'h war Didius Julianus

Didius Julianus a glaskas kemer ar galloud ... .

#### Trec'h war Pescennius Niger

Er reter, Pescennius Niger,

#### Trec'h war Clodius Albinus

En Enez Vreizh Clodius Albinus,

## E varv ha goude

Mervel a reas en Eboracum, e Britannia, e 211, goude bet o vrezeliñ ouzh ar Bikted. E zaou vab a renas war e lerc'h, dizemglev etrezo, ma voe lazhet Geta gant e vreur henañ Caracalla e miz Kerzu 211.

## En Istor Breizh

En Historia Regum Britanniae ar C'hembread Jafrez Menoe eo meneget e anv evel senedour.

## Pennad kar

* Bolz-enor Septimus Severus

## Daveoù

* ↑ François Zosso & Christian Zingg : Les empereurs romains. 27 av. J.-C. - 476 ap. J.-C. Embannadurioù Errance. 1994. p. 69
* ↑ Troidigezh ar skrid e saozneg: http://www.yorku.ca/inpar/geoffrey_thompson.pdf.
# Septimius

Septimus (da lavarout eo seizhvet en latin) zo ur praenomen en Henroma, ha diwarnañ eo deuet an nomen Septimius.

## Gens Septimia

Septimius zo un anv eus ar gens Septimia, ha re :
* Lucius Septimius Severus Pertinax, anavezetoc'h evel Septimius Severus (146-211), impalaer ;
** e vab Septimius Bassianus, anavezetoc'h evel Caracalla (186-217);
*** Lucius Publius Septimius Antonius Geta, pe Publius Septimius Geta, (189-211) impalaer war-lerc'h e vreur ;
* Quintus Septimius Florens Tertullianus, skrivagner latin.
* Lucius Septimius, anv meur a zen;
** Lucius Septimius (gouarnour), gouarnour Britannia Prima.

## Anv-badez

* Septimus Winner, soner.
* Septimus Warren Smith, er romant saoznek Mrs Dalloway, gant Virginia Woolf.

## Anv-tiegezh

* Jonathan Septimus, el levr bannoù-treset Blake et Mortimer, en albom la Marque jaune.
# Sepúlveda

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sepúlveda zo un anv-lec'h spagnolek, deuet da vout anv-tiegezh, evel a c'hoarvez alies.

## Lec'hioù

* Sepúlveda, kumun eus Spagn, e proviñs Segovia, e Kastilha ha León.
* Sepulveda, anv spagnolek ur c'harter, saoznekaet e anv, e Los Angeles, SUA.
* Valleruela de Sepúlveda, kumun

## Tud

* Juan Ginés de Sepúlveda, doueoniour spagnol eus XVI$^{vet}$ kantved.
* Lorenzo de Sepúlveda, skrivagner spagnol eus ar XVI$^{vet}$ kantved.
* Jorge Sepúlveda, anv-micher ar c'haner spagnol Luis Sancho Monleón (1917-1983), eus Kumuniezh València
* Luis Sepúlveda (1949–2020), skrivagner chileat.
# Sepúlveda (Segovia)

Sepúlveda zo ur gumun e Spagn, e proviñs Segovia.
# Urho Kekkonen

Urho Kaleva Kekkonen (Pielavesi, 3 Gwengolo 1900 - Helsinki, 31 Eost 1986) a oa ur politiker eus Finland hag a voe Kentañ Ministr (1950–1953, 1954–1956) ha goude-se prezidant e vro (1956–1982). Meur a vicher en doa bet graet a-raok : alvokad, poliser ha kazetenner. Ministr e voe meur a wech adalek 1936. Kenderc'hel a reas gant ar politikerezh a oa bet hini e ziagentad Juho Kusti Paasikivi, da chom neptu ha kaout darempred ken gant stadoù Aozadur Feur-Emglev Mor Atlantel an Norzh ken gant ree Emglev Varsovia.
E 1979 e voe garedonet gant ar Priz Lenin evit ar Peoc'h etre ar pobloù.
a vo kavet e Wikimedia Commons.
# Uriell (santez)

Santez Uriell a oa merc'h da Judual, roue Domnonea, ha d'e bried, ar rouanez Pritelle. He breur henañ, Sant Yudikael, a renas war-lerc'h o zad.

## Gouel

Lidet e vez Santez Uriell d'ar 1 a viz Here.

## Lec'hioù

* Santez-Uriell (bremañ Trediarn e kanton Bronn e departamant Aodoù-an-Arvor).

## Levrlennadur

* Goueler ar Sent, Tepot Gwilhmod, Imbourc'h, 1994

## Liammoù diavaez

* (fr) Nominis
* (fr) infoBRETAGNE.com
# Urien

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Urien a zo un anv brezhonek kozh, anv-badez en Enez Vreizh ha Kembre, deuet da vout anv-tiegezh e Breizh.

## En Enez Vreizh

* Urien Rheged, roue brezhon en Hanternoz kozh, er VIvet kantved, war-dro 550-590.

## Breizh

* Un anv-badez kozh eo a gaver en anvioù-lec'hioù: Lannurien, Sant-Turian ha marteze Plurien.
* Un anv-tiegezh a Vro-Leon, savet diwar an anv-gwaz-se. Anaout a reer Jean-Yves Urien, kelenner yezhoniezh e skol-veur Roazhon.

## Kembre

* Urien Wiliam (1929-2006), skrivagner kembraek
# Urepeleko Errobi

An Urepeleko Errobi zo ur stêr eus Benafarroa, en Euskal Herria. Adstêr eo d'an Errobi e Baigorri.
* An Urepeleko Errobi
* An Urepeleko Errobi en Urepele
# Urien Rheged

Urien a oa roue Rheged, en Hanternoz Kozh Enez Vreizh, er VI$^{vet}$ kantved, war-dro 550-590. Tad e oa da Owain mab Urien.

## Istor

N'ouzer ket nemeur a dra diwar e benn. Mab e oa da g-Cynfarch Oer, ha breur da Llew ap Cynfarch. Stourm a reas ouzh Angled Bernikia, ar rouantelezh amezek. Alies e veze dizemglev etre ar rouaned vrezhon, pa ne veze ket brezel, met pa gerzhent a-unan e c'hallent trec'hiñ war an Angled, evel a rejont meur a wech, e Gwen Ystrad hag Alt Clut Ford da skouer. Meulet eo bet e emzalc'h en emgann gant Taliesin, a oa barzh en e lez. Hervez Historia Britonum, dornskrid Nennius, e voe lazhet war c'hourc'hemenn Morcant, ur roue brezhon all, a vage gwarizi ouzh e drec'hioù.

## E vugale

Pevar mab en doa:
* Owain,
* Riwallawn, pe Rhiwallon fab Urien,
* Run (pe Rhun), pe Rhun fab Urien,
* ha Pasgen, a voe roue war e lerc'h.
Kaoz zo ivez eus ur verc'h, Morfudd.

## Mojenn Arzhur

"King Urien of Gore" eo-eñ e mojenn ar roue Arzhur, hag Ywain eo e vab.
# Urgnano

Urgnano zo ur gumun eus Italia, e proviñs Bergamo, e rannvro Lombardia.